Nie-fiksie / Non-fiction - Uitverkoping / Sale: Graffiti Boeke
R 95Jy spaar R 190
All suitable for beginners, the 25 projects in the book range from simple decorative pieces, such as the enchanting, simple child's footprints and butterfly stones to practical and sturdy weatherproof pieces, including a trompe l'oeil chequered mosaic tabletop and delightful planters that will add colour to your garden especially in winter. Some projects, such as the night light, can be finished in under two hours.
R 50Jy spaar R 170
R 50Jy spaar R 229
Behalwe entertainment, kry 'n taste wat Afrikaaps is!
Aitsa, sy boots het stars ..
Aitsa, hy's soe die star ...
Aitsa, gloe dis waar ..
Hy's John Wayne in Afrikaans!
Sy kop in die wolke ... en sy voete stewig op die aarde.
Dit is HemelBesem.
In hierdie boek nooi dié gewilde kletsrymer jou om saam te stap op sy lewenspad. Hy gesels reguit oor die dinge wat hom gevorm het, die sake wat hom na aan die hart lê ... en hy doen dit in die taal van sy hart.
Oor sý Afrikaans sê hy: 'Afrikaans is 'n groot deel van wie ek is. Dis die taal waarin ek my in oomblikke van woede kras uitgedruk het. Dis die taal waarin ek goed gesê het terwyl ek baklei het, waaroor ek agterna spyt was. Dis die taal waarin ek liefkosing uitgedruk en ontvang het ... As Ma geskel het, of jy bang was ... dis alles momente, en alle momente vorm my bestaan.'
Daarom nooi hy met hierdie boek lesers om 'n ander Afrikaans te leer ken. Elke hoofstuk het Afrikaanse uitdrukkings uit sy grootword- en leefwêreld as vertrekpunt, en dit is vervleg met sy bekende kletsrym-lirieke waarmee hy vlymskerp kommentaar lewer op maatskaplike kwessies en dinge wat hom na aan die hart lê.
Simon Witbooi (bekend onder sy verhoognaam HemelBesem) is alombekend as kletsrymer, TV-aanbieder, rubriekskrywer en motiveringspreker. Ná sy arm grootwordjare in die suidelike voorstede van Kaapstad was hy ná matriek 'n tyd lank 'n pastoor op Worcester, voordat hy teruggekeer het Kaap toe om op sy hip-hoploopbaan te fokus. Hy is deesdae een van die bekendste hip-hopkunstenaars in die land, en ook 'n gereelde ankeraanbieder van die gewilde joernaalprogram Pasella op SABC2.
Simon het 'n passie vir Afrikaans en hy is onder meer betrokke by die ATKV se projek Woorde Open Wêrelde (WOW), wat daarop gemik is om 'n liefde vir lees by skoolkinders te kweek. Hy is ook betrokke by die ATKV se jaarlikse Liedjieslypskool, wat daarop gemik is om nuwe Afrikaanse liedjieskryftalent te ontwikkel.
R 75Jy spaar R 114
Zelda la Grange het grootgeword as 'n ondersteuner van die reëls wat wit en swart skei. En tog sou sy Nelson Mandela se naaste vertroueling word, en liefde en respek ontwikkel vir hierdie man wat aan haar as 'n vyand voorgehou is. Goeiemôre, mnr Mandela vertel die uitsonderlike verhaal van hoe 'n jong vrou se lewe, oortuigings en vooroordele omvergewerp word deur die grootste staatsman van ons tyd. Dit volg die ongelooflike lewenspad van 'n verskrikte tikster in haar vroeë twintigs wat gekies word as die president se lojaalste steunpilaar en haar loopbaan daaraan wy om reisgenoot en versorger te word van die man wat sy 'Khulu' noem. Oupa. Zelda bring hier hulde aan Nelson Mandela soos sy hom geken het: Leermeester van wie sy haar belangrikste lewenslesse ontvang het. 'n Man wat nie die verlede oor sy hede sou laat heers nie. 'n Man vol respek en vergifnis teenoor almal, maar wat ook openhartig, reguit en 'n terggees kon wees. Terwyl hy sy land vernuwe het, het hy Zelda ook uit 'n geslote wêreld van vrees en wantroue bevry en betekenis aan haar lewe verleen. Hierdie boek wentel om liefde en tweede kanse. Dit sal jou lewe raak en jou laat glo elkeen van ons, ongeag wie ons is en wat ons gedoen het, het die mag om te verander.
R 120Jy spaar R 205
Hoop Heling en Harmonie
WENNER VAN DIE ANDREW MURRAYPRYS 2021
Siekte is 'n natuurlike verskynsel sonder betekenis - potensieel ernstig, ja, maar bloot deel van menswees. Teen hierdie agtergrond ondersoek Hoop, heling & harmonie hoe siekte en behandeling ons liggame, gees en menswees aantas. Die doel van geneeskunde is om ons lewens positief te beïnvloed - in die woorde van Hippokrates, om soms te genees, dikwels te behandel, altyd te troos - maar die positiewe is nie noodwendig onvoorwaardelik nie: ons kan té wetenskaplik wees, die persoon agter die siekte miskyk.
'n Terugblik na die verlede plaas die huidige in perspektief; die boek analiseer onder andere die taal van siekte en geneeskunde, die rol van emosies, ideologie en politiek in siekte, hoe ons teen die risiko's van behandeling en navorsing beskerm word, einde-van-dielewe- besluite ... en bereik dan die hoogtepunt: Hoop, Heling en Harmonie. Sonder hoop is die toekoms duister, sonder heling is daar geen genesing nie, en sonder harmonie in die uiteenlopende aandrange van siekte kan daar geen vrede in die gemoed wees nie. Hierdie onderwerpe word dikwels in die media bespreek.
Covid-19 is vir almal 'n skrikwekkende nuwe ervaring wat beklemtoon hoe broos die mensdom is. Hoop, heling & harmonie is 'n tydige publikasie wat die besondere eise van die tyd vernuwend aanspreek. Die boek is uniek en sistematies, die teks en styl is toeganklik met heelwat toeligting; nogtans word die leser uitgedaag om opnuut oor siekte-ervaring na te dink.
R 95Jy spaar R 130
Andre Pretorius is verlei deur Italië toe 'n Romeinse meisie hom in 1992 op 'n warrelwindtoer deur Rome geneem het. Vier jaar later het hy die land deurkruis met 'n universiteitsvriend, 'n rugsak en 'n tweemantent. Sedertien het hy teruggekeer op die spore van komponiste, kunstenaars en selfs Afrikaanse digters. In Italiaanse intermezzi bring hy die leser van aangesig tot aangesig met die vele gedaantes van hierdie land vol skoonheid en teenstrydigheid. Hy swig voor die wondere van die menslike gees in Rome en Venesie, maar hy verdwaal ook langs die agterpaadjies van Sicilie en die Abruzzi. Hy proe smake - balsemiek, Parmaham - uit die hande van die wat hierdie sakramente van lewe vir hulleself gemaak het. Hy bejeen heiliges en pouse eers met verwarring en dan met ontsag vir hul heerskappy van die Italiaanse wese. Oor die jare verander sy reisgenote - van daardie universiteitsvriend tot sy verloofde en uiteindelik sy kleuterseuntjie - en elke keer is sy blik anders. Uiteindelik staan hy saam met die leser verwonder oor 'n aangrypende land met dikwels verrassende eggo's van sy eie Afrikaanse wortels.
Johanna Brandt en die kritieke jare in die Transvaal 1899-1908
R 80Jy spaar R 140
Daar bestaan min twyfel dat die mense wat die Anglo-Boereoorlog en die naoorlogse tydperk beleef het, veelbewoë maar ook avontuurlike jare meegemaak het. Aan dié heldetydvak kan Johanna Brandt se naam gekoppel word.
Journal: Grateful Heart - Pink
R 149Jy spaar R 150
This journal is a great reminder to stay grateful. The cover's background is heat-debossed with thin whorls that swoop into decorative hearts, all foiled in shimmering silver. A geometric box at the cover's center houses an artsy brush-script message: 'Start each day with a grateful heart.' The decorative hearts coincide with the journal's overall theme of a well-ordered and thankful heart, and this message is good for any girl to read and remember.